Curs 5 
10 noiembrie 


ISTORIA PSIHOLOGIEI 


Renaşterea 
Un moment de răscruce un istoria filosofiei; renaşte cultura şi 


spiritualitatea greacă, dar, din păcate, mai ales doctrinele lui Aristotel, 
mai puţin ale lui Platon, iar ale lui Socrate deloc. 


Omul Renaşterii 

Dintr-un punct de vedere, Renaşterea reprezintă o tragere înapoi: 
omul este îndemnat să uite creştinismul, sub cuvint că nu are nevoie de 
Dumnezeu, căci în mintea şi în mîna lui stă totul. Se uită că mai mare 
decit Aristotel a fost lisus şi, plecîndu-se de la ideea suficienţei de sine, 
omul Renaşterii devine, în ciuda aparenţelor, suficient în sensul negativ al 
cuvîntului. 

Michelangelo nu face parte din categoria suficienţilor; el are 
credinţă şi opera sa este mistică. 

Momentul Copernic: din momentul în care Copernic pune Soarele 
în centrul Universului, omul rămîne la margine. Cît timp Ptolemeu a crezut 
că omul se află în centrul sistemului solar, aşa cum Dumnezeu este 
centrul Universului, această idee, deşi greşită, a fost foarte importantă 
pentru omenire, deoarece părea să confirme statutul divin al fiinţei 
omeneşti, a sufletului omenesc. Prin aruncarea sa la marginea 
Universului, omul s-a depărtat de Centru. 

Ca o concluzie, în Renaştere spiritualitatea se îndepărtează de 
credinţa omului ca fiinţă spirituală şi se concentrează asupra fiinţei lui 
biologice. 


Filosofia, datorită omului Renaşterii, capătă o nouă direcţie, "apare 
o ruptură epistemologică" (G. Bachelard). Omul se îndepărtează de 
biserică, de Spiritul Sfînt şi începe să se preţuiască mai mult pe sine, ca 
animal raţional. În epoca Renaşterii, în filosofia franceză apare şi 
înfloreşte raționalismul (prima lovitură dată  spiritualismului şi 
creştinismului). În Anglia, filosofia apucă pe calea empirismului 
(cunoaşterea pe cale senzorială, rațiunea este considerată secundară în 
raport cu simțurile). 


Raționalismul francez 


Raționalismul este concepția (devenită doctrină) care se opune 
empirismului şi pune accent mare pe rolul rațiunii, afirmă suveranitatea 
raţiunii umane înaintea cunoaşterii de tip senzorial şi înaintea spiritului. 
Raționalismul elogiază ideea unei încrederi senine în raţiunea umană, în 
metodele de cercetare şi în criteriul adevărului. 

Această concepţie se ridică pînă la raționalismul absolut, maximal 
exprimat în filosofia lui Kant (apriorismul - omul poate să cunoască înainte 
de a trăi) şi a lui Hegel ("ceea ce este raţional e real şi ceea ce este reale 
şi raţional"). 


Rene Descartes (latinizat Renatus Cartesius, 1596-1650) este unul 
dintre întemeietorii filosofiei moderne. 

Dubito, ergo cogito; cogito, ergo sum. 

"Mă îndoiesc, deci cuget; cuget, deci exist." Cugetarea este forma 
cea mai înaltă a gîndirii. 

Descartes porneşte aşadar de la îndoială; nu este vorba de o 
îndoială sceptică, ci de una metodologică - îndoiala ca o cale de a gîndi; 
este bine să mă îndoiesc, căci gîndirea nu e perfectă, ci are erori. 

Criteriul adevărului (unchiul de vedere din care apreciez adevărul) 
este raţiunea însăşi; metoda folosită pentru aflarea adevărului este 
metoda deducţiei. 

Descartes consideră că cugetarea este nota definitorie a omului, 
iar rațiunea este trăsătura distinctivă a mentalului. (Prin aceste idei îi 
exclude pe proşti din specia umană!!!) 


Din păcate, Descartes se opreşte la rațiune, considerînd că nici 
deasupra, nici dedesubtul ei nu e nimic (deasupra nu există 
spiritualitatea, adică credinţă, speranţă, iubire, iar dedesubt nu există 
cunoaşterea senzorială). De aici s-a tras concluzia eronată, tendenţioasă 
că raționalismul cartezian a instaurat ateismul. Eronat fiindcă Descartes a 
crezut în Dumnezeu, dovada găsindu-se în două din lucrările sale: Les 
passions de lame şi Meditaţii Metafizice, în care declară explicit că 
Dumnezeu este raţiunea supremă. 


În teoria cunoaşterii, Descartes are două contribuţii istorice: 

- Considerarea omului ca subiect epistemic (subiect cunoscător, 
adică om activ, creator, care acţionează inteligent) 

- Conceptul modern de metodă (cunoaşterea necontemplativă). 

Info: În greacă, metodă înseamnă cale. lisus: "Eu sunt Calea, 
Adevărul şi Viaţa" - marea metodă. 

Coordonatele carteziene (abscisa, ordonata) formează o 

cruce! 


C. Noica spunea despre Descartes: "Viaţa lui Rene Descartes, ca şi 
gîndirea sa, sunt un program." 

Descartes prefera "să înveţe din marea carte a lumii" şi să se 
întoarcă spre el însuşi. 

În cartea sa de căpătii, "Discurs asupra metodei", el trasează o 
nouă metodă de gîndire, în patru precepte: 

1. Anu primi niciodată un lucru ca adevărat fără să-l fi cunoscut ca 
atare. 

2. A diviza orice dificultate în atitea părţi cîte se va dovedi necesar. 

3. Acţi îndruma prin ordine gîndurile, de la cele mai simple la cele 
mai complicate. 

4. A face enumerări atît de complete încît să fii sigur că n-ai trecut 
cu vederea nimic. 

Tot în "Discurs asupra metodei", Descartes formulează cele 21 de 
"reguli de îndrumare a minţii". 


Relaţia dintre suflet şi corp apare la Descartes într-o concepţie 
dualistă; el admite că există simultan două substanţe: materială, cu 


atributul întinderii, şi rational, mintală, cu atributul gîndirii. EI 
subordonează cele două substanţe Principiului Suprem, Raţiunii Supreme 
şi afirmă că existenţa lui Dumnezeu poate fi "dovedită" pe calea raţiunii, 
întrucit ea reprezintă esenţa, iar esenţa metafizică este dincolo de simţuri. 

Descartes echivalează sufletul cu gîndirea, dar în concepţia lui, 
gîndirea include şi memorie, percepţie, voinţă. Una din erorile sale este 
aceea că localizează psihismul în epifiză, a cărei poziţie în favorizează 
rolul de "dispecer" al "spiritelor animale", acestea fiind un fel de atomi 
energetici care pun în mişcare "maşina umană". 

El consideră sufletul ca o "insulă pierdută în oceanul fizical", o sferă 
(simbolul perfecțiunii) transcedentală unde îşi au sediul gîndurile, care 
sunt fie acțiuni, fie pasiuni. 

In ciuda raționalismului, Descartes acceptă revelaţia care vine ca o 
lumină lăuntrică, încredinţată. 


Neo-raţionalişti: G. Bachelard (Franţa), Ferdinand Gonseth 
(Elveţia; concepţia sa - idonei/smul, sau filosofia deschiderii la experienţă - 
sau ruperea măselelor la studenţi) şi Jean Piaget (Elveţia, De /a logique de 
l'enfant a la logique de l'adolescent). 


